Erikoistuvana keuhkosairauksilla

Keuhkosairauksiin erikoistuva Matias Polvi tekee parhaillaan sisätautien reunapalveluita Etelä-Karjalan keskussairaalassa Lappeenrannassa. Sitä ennen samaisessa sairaalassa on vierähtänyt jo 2,5 vuotta keuhkosairauksilla runkokoulutuksen parissa. Runkokoulutus on vahvistanut ajatusta, että keuhkosairaudet on juurikin se oma ala. Hyvä ja pedagoginen seniorilääkäri on pitänyt huolta siitä, että Matias on erikoistuvana päässyt tekemään paljon itse ja oppinut uutta.

Oppimisen kannalta työ on ollut sopivan itsenäistä, mutta riittävän tuettua. Tärkeintä ehkä kuitenkin on, että omaan ajatustyöhön on oppinut luottamaan ja käden taitojakin on kertynyt. Laskujen mukaan runkokoulutuksen aikana kertyi 7 pleurapunktiota ja 65 bronkoskopiaa.

Matias Polvi, erikoistuva lääkäri

Ennen erikoislääkäriksi valmistumista edessä on vielä vajaa vuoden verran työskentelyä sisätaudeilla ja toinen vuosi yliopistosairaalassa Tampereella. Työ keskussairaalassa on antanut Matiakselle hyvän pohjan kehittyä lääkärinä ja tuntemuksen keuhkosairauksista alana. Vaikka potilasvirta on varmasti yliopistosairaalaa pienempää, on tekijöitä kuitenkin vähemmän. Oppimisen kannalta työ on ollut sopivan itsenäistä, mutta riittävän tuettua. Tärkeintä ehkä kuitenkin on, että omaan ajatustyöhön on oppinut luottamaan ja käden taitojakin on kertynyt. Matiaksen laskujen mukaan runkokoulutuksen aikana on tullut tehtyä 7 pleurapunktiota ja 65 bronkoskopiaa.

Länsi-Suomesta kotoisin oleva Matias eksyi Lappeenrantaan oikeastaan sattumalta kesätöiden kautta. Sattuman kaupalla voi sanoa olevan näppinsä pelissä myös erikoisalan valinnassa – ensimmäinen amanuenssuuri 3. vuosikurssin lääketieteen opiskelijana Porissa jätti positiivisen mielikuvan alasta ja seuraava kesä samaisessa yksikössä kandina vahvisti ajatusta.

Kysy lisää erikoistumisesta

Jos sinä olet kiinnostunut erikoistumisesta keuhkosairauksiin Etelä-Karjalan keskussairaalassa, voit kysyä Matiakselta lisää erikoistumisesta. Voit myös olla suoraan yhteydessä keuhkosairauksien ylilääkäriin Severi Seppälään.

Yhteystiedot etunimi.sukunimi@ekhva.fi

Tavoitteenani on, että meillä työskentelevä erikoistuva lääkäri saa laaja-alaisen ja kokonaisvaltaisen kuvan keuhkosairauksien erikoisalasta, oppii bronkoskopoimaan, pääsee talon ulkopuolisiin koulutuksiin säännöllisesti, ja saa vahvan perustan niin keuhkoklinikan osastotyölle kuin poliklinikkatyöskentelylle.

Severi Seppälä

Lue lisää erikoistumisesta Ekhvalla

Keuhkolääkäri Severi Seppälä: Tervetuloa oppimaan Ekhvalle!

Tutustu kouluttajiimme

Lääkärinä Etelä-Karjalassa

Lisätietoja:

Severi Seppälä, ylilääkäri keuhkosairaudet, puh. 040 651 1589, severi.seppala@ekhva.fi
Marianne Svahn, rekrytointiasiantuntija, puh. 040 137 2320, marianne.svahn@ekhva.fi